Fl-aħħar tmien xhur l-ikbar għotjiet ta' demm saru minn dawk li għandhom tip ta' demm A positive, segwit minn dawk b'tip O positive. F'ħarsa lura lejn l-ewwel tmien xhur ta' din is-sena jirriżulta li l-akbar ammont ta' donazzjonijiet tad-demm saru minn dawk li għandhom tip ta' demm A positive li taw 37%, segwit minn dawk li għandhom demm tat-tip O positive li taw 34.4%. Wieħed jista' jgħid ukoll li dawk li għandhom it-tipi ta' demm rari A negative u O positive għamlu wkoll il-kontribuzzjoni tagħhom billi l-A negative taw 6.6% u l-O negative taw 6.4%. Apparti hekk, dawk li għandhom tip ta' demm B positive taw 7.2%, u dawk b'tip ta' demm AB positive taw 4%. Naturalment biex inkunu semmejna l-gruppi kollha tad-demm ngħidu li dawk bit-tipi ta' demm B negative u AB negative taw 2.4% u 2% rispettivament. Wara ħarsa lejn dawn il-persentaġġi wieħed irid jiftakar li kull tip ta' demm għandu l-validità tiegħu, sew jekk komuni, għax jintuża ħafna, u kemm jekk rari, għax ikun diffiċli li ssibu. Intant l-għoti tad-demm fil-jiem li ġejjin għandu jsir: • F iċ-Ċentru tal-Għoti tad-Demm ta' Gwardamanġa li jiftaħ KULJUM (7 ijiem fil-ġimgħa inkluż il-Ħdud u l-Festi Pubbliċi) mit-8:00am sas-6:00pm. • Fil-Mobile Blood Donation Unit li nhar il-Ħadd 5 ta' Settembru ser ikun fil-pjazza ta' quddiem il-Knisja Arċipretali tal-Mellieħa mit-8:30am sas-1:00pm. • F il-Berġa tax-Xewkija li nhar It-Tlieta 7 ta' Settembru ser tkun disponibbli għad-donazzjonijiet tad-demm mis-1:00pm sal-5:00pm. Dawn huma xi noti importanti li għandek tqis qabel tmur biex tagħti d-demm: • D awk li għamlu s-swab test, sew jekk ta' rutina, sew jekk minħabba safar, huma mitluba biex jistennew sal-waqt li joħroġ riżultat Covid-19 Negative. • Min jieħu t-tilqima tal-COVID-19 irid iħalli 48 siegħa qabel jersaq biex jagħti d-demm. Min ikollu deni, jew sintomi t'influwenza, irid iħalli 7 ijiem. Miktub Minn Interessat ħafna f'dak kollu li hu relatat mal-midja u x-xandir. Nistgħu ngħidu li hu ffissat fid-dinja tal-ispettaklu; kemm dik lokali kif ukoll internazzjonali. Isegwi d-drama Maltija ta' kull ġeneru u tassew japprezza t-talent Malti. Għandu esperjenza fejn jidħol kant, kif ukoll animazzjoni għat-tfal. Hu jħoss sodisfazzjon kbir meta jferraħ lil ħaddieħor u tkun xi tkun iċ-ċirkostanza jipprova dejjem iżomm tbissima fuq fommu. Stejjer popolari ''Għadha Kemm Ħallietna L-Mara Li Għamlitni L-Mara Li Jien!'' - Pawla ta' Liquorish "Dan Dak Li Niġbor Fil-Malja Tiegħi Regolarment Meta Mmur Ngħum" - Clare Agius "Xi Darba Jgħidu Kellu Raġun Frank Portelli. "Malli Rawha Riesqa Lejhom Tellgħu Il-Maskra Minnufih… Ġest Li Baqa' Ttimbrat F'Moħħi"